Паводле яго слоў, на адной з нядаўніх нарад прадстаўнікі аптэчнай галіны адкрыта заявілі, што продаж беларускіх лекаў не дае ім зарабляць грошы і атрымліваць жаданы эканамічны эфект: імпартныя лекі прыкладна ў чатыры разы даражэйшыя за беларускія. Таму ў многіх прыватных аптэках беларускіх лекаў няшмат. Усяго, паводле звестак Белстата, доля беларускіх лекавых сродкаў на айчынным рынку складае 36,7%. Пры гэтым у недзяржаўных аптэках іх доля толькі 12%.